

Club Illusion on ehitatud endise kino Illusioon ja kultuslike underground pidude toimumiskoha ruumidesse Raatuse tänaval Tartus. Oleme suunatud head sisekujundust, tipptasemel valgust ja -heli ning kvaliteetset tantsumuusikat hindavale trenditeadlikule inimesele, kes soovib õhtut veeta meeldivas ja sõbralikus õhkkonnas ning kes ise samal ajal ei pea paljuks ka teistele head seltskonda pakkuda.
Klubis Illusion on kaks saali – peasaal ja mõnus rõdu, kus mängitakse vahelduse mõttes teistsugust muusikat kui peasaalis. Klubi programm on mitmekesine. Selle sisustavad mitmesuguse muusikalise suunitlusega (pop, rock, r&b, hiphop, house, drum & bass) üritused, kus võib näha ja kuulda maailmas nime teinud artiste ning Eesti DJ-de ja bändide paremikku.
Kolmapäeviti mängitakse pop muusika klassikat üritusel Retro.
Reedeti kõlab parim valik hiphop ja r&b muusikat üritustel: Connections, Sounds Of Hip Hop, Bling Bling ja Bad Jam.
Laupäeviti toimuvad tavaliselt eriüritused, pop-rock kontserdid ning kord kuus drum & bass sari Sin City.
Stiilse, glamuuririkka ja kitširohke interjööri autor on sisekujundaja Jaanis Ilves, kes on oma töö võtnud kokku ühe lihtsa sõnaühendiga - „koleilus“. Tulge vaadake, kui ei usu!
Avapidu toimus 23. veebruaril 2006.